印刷講求準確，用嘅原色比較接近光學講嘅版本，都係叫青、桃紅同黃，但係雖然色名一樣，其實深淺唔同。例如印刷嘅青其實係一種特定嘅藍，唔係光學上講嘅青，印刷嘅黃亦其實係一種特定嘅深黃，而唔係光學上講嘅黃。印刷上嘅三原色，再加埋實際上溝唔出嘅黑，即係標準嘅青、桃紅、黃同黑四色，用cmyk四隻油墨印彩色嘢叫四色印刷，四色印刷嘅數學模型叫cmyk色彩模式。